“ดั๊บเบิ้ล เอ” เปิดบ้านต้อนรับ “นักวิเคราะห์-สถาบันการเงิน” เยี่ยมชมกิจการ
“ดั๊บเบิ้ล เอ” เปิดบ้านต้อนรับ นักวิเคราะห์ทางการเงิน บริษัทหลักทรัพย์ และสถาบันการเงินชั้นนำ เยี่ยมชมโรงงานกลุ่มบริษัท ดั๊บเบิ้ล เอ
17 ก.พ. 2565

ผู้สื่อข่าวรายงานว่า นักวิเคราะห์ทางการเงิน บริษัทหลักทรัพย์ และสถาบันการเงินชั้นนำได้เข้าเยี่ยมชมกิจการของกลุ่มบริษัท ดั๊บเบิ้ล เอ (1991) จำกัด (มหาชน) อาทิ กระบวนการผลิตกระดาษ แปลงปลูกต้นกระดาษ โรงผลิตไฟฟ้าของ NPS ซึ่งเป็นโรงไฟฟ้าชีวมวลที่ใหญ่ที่สุดในประเทศ และ สวนอุตสาหกรรม 304 พร้อมรับฟังนโยบายและแนวทางการดำเนินธุรกิจในอนาคต เพื่อเสริมสร้างความเชื่อมั่นให้แก่ผู้ประกอบการและนักลงทุน โดยมีนายกฤตย์ดิศร กรเกศกมล ประธานเจ้าหน้าที่ด้านการเงิน บริษัท เนชั่นแนล เพาเวอร์ ซัพพลาย จำกัด (มหาชน) หรือ NPS ให้การต้อนรับ